**Cyfarfod: Y Bwrdd Plismona**

**Lleoliad: Cyfarfod *Teams***

**Dyddiad: 15 Awst 2023**

**Amser: 14:00-16:00**

|  |  |
| --- | --- |
| **Aelodau:** | Prif Gwnstabl, Dr Richard Lewis (PG)  Comisiynydd yr Heddlu a Throseddu, Dafydd Llywelyn (CHTh)  Prif Weithredwr, Carys Morgans, SCHTh (PW)  Cyfarwyddwr Cyllid, Edwin Harries (CC) |
| **Hefyd yn Bresennol:** | Swyddog Staff, Ditectif Arolygydd Delyth Evans (DE)  Cymorth Gweithredol, Ellen Jones, SCHTh (EJ) |
| **Ymddiheuriadau Gan:** | Prif Swyddog Cyllid, Beverley Peatling SCHTh (PSC) |

|  |  |
| --- | --- |
| **Rhif y Penderfyniad** | **Crynodeb** |
| PB T3 68 | Cymeradwyodd CHTh yr argymhelliad i roi’r tendr polisïau yswiriant i roi 2 lot (Eiddo a Theithio/Damwain bersonol) i’n hyswirwyr presennol, *Risk Management Partners*, a 2 lot i *Maven* (Atebolrwyddau a Modur) am gyfnod o 3 blynedd, â’r dewis ar gyfer o estyniad am 2 flynedd i gychwyn, ac estyniad o flwyddyn arall wedi hynny. Mae dewis o gyfanswm cyfnod contractio o 7 mlynedd. Bydd y Pennaeth Gwasanaethau Cyfreithiol yn goruchwylio cyflenwi’r cytundeb hwn, gyda mewnbwn gan *Marsh*, ein Brocer Yswiriant, yn ôl yr angen. |
| PB T3 69 | Cymeradwyodd CHTh a’r PG y cynnig i barhau i ariannu swydd Uwch Ddadansoddwr Rheoli Troseddwyr yn Integredig Cymru Gyfan am gyfanswm o £27,433 |

1. **Ymddiheuriadau a Chyflwyniadau**

Derbyniwyd ymddiheuriadau gan y PSC.

Croesawodd y CHTh bawb i’r cyfarfod a chroesawodd y Swyddog Staff DE i’w chyfarfod cyntaf. Derbyniwyd bod cofnodion y cyfarfod a gynhaliwyd ar 10 Gorffennaf 2023 yn gofnod gwir a chywir o’r cyfarfod.

|  |  |  |
| --- | --- | --- |
| **Rhif y Cam Gweithredu** | **Crynodeb o’r Cam Gweithredu** | **Diweddariad** |
| PB 224 | SCHTh i baratoi datganiad i’r wasg leol mewn perthynas â lansio’r Pecyn Troseddau a Pherfformiad Digidol cenedlaethol. | Yn mynd rhagddo gyda Phennaeth Ymgysylltu a Chyfathrebu SCHTh – SCHTh a’r Heddlu i gyhoeddi datganiad i’r wasg ar y cyd a chynnal sesiwn wybodaeth rithwir. I’w gwblhau erbyn diwedd Medi 2023 |
| PB 230 | SCHTh i adolygu cyhoeddi perfformiad yr Heddlu. | Ar Waith – i’w drafod ymhellach gyda’r Uwch-arolygydd Dros Dro Louise Harries |
| PB 242 | Ymgynghorydd Polisi SCHTh i adolygu’r adolygiad o’r Rhaglen Gwybodaeth Bregusrwydd ac Arfer a chraffu ar gynllun gweithredu’r Heddlu. | Ar waith gyda Hannah Hyde, Ymgynghorydd Polisi SCHTh – wedi’i ryddhau oherwydd mae’n cael ei gynnwys yn y cynllun gwaith. |
| PB 243 | Y PG i adolygu’r ôl-groniad o ran Rhyddid Gwybodaeth a rhoi ymateb i’r CHTh drwy ohebiaeth. | Ar Waith – y PG i adolygu’r ymateb a threfnu cyfarfod gyda’r CHTh. |
| PB 247 | Y Prif Arolygydd Chris Neve i lunio ymateb i’r llythyr stopio a chwilio a dderbyniwyd gan y Swyddfa Gartref. | Cwblhawyd |
| PB 251 | Tîm Ymgysylltu a Chyfathrebu SCHTh i ymgysylltu â gweithgarwch INTACT. | Ym mynd rhagddo gyda’r Pennaeth Cyfathrebu ac Ymgysylltu – SCHTh |
| PB 252 | Yr Heddlu a SCHTh i drefnu diwrnod drysau agored ym Mhencadlys yr Heddlu. | Yn mynd rhagddo gyda Swyddog Ymgysylltu SCHTh |

1. **Diweddariad ynghylch camau gweithredu o gyfarfodydd blaenorol**

***PB224 Pecyn Troseddau a Pherfformiad Digidol Cenedlaethol –*** Hysbysodd y PW fod cyfarfod wedi’i gynnal gydag unigolion allweddol o SCHTh a’r Heddlu, a chytunwyd i gwblhau’r cam gweithredu erbyn diwedd Medi.

***PB 243 Y PG i adolygu’r ôl-groniad o ran Rhyddid Gwybodaeth a rhoi ymateb i’r CHTh drwy ohebiaeth* –** Cydnabu CHTh y trafodaethau a gynhaliwyd yng nghyfarfod diwethaf y Bwrdd Plismona a’r ohebiaeth a dderbyniwyd wrth y PG, ond ceisiodd sicrwydd pellach. Dywedodd y PW fod SCHTh yn derbyn diweddariadau rheolaidd wrth yr adran Rhyddid Gwybodaeth, gan nodi fod perfformiad yn parhau i waethygu. Disgwylir i'r Heddlu dderbyn arolwg archwilio gan Swyddfa’r Comisiynydd Gwybodaeth yn ystod yr hydref. Nododd y PG bryderon CHTh ac awgrymodd ei fod yn adolygu’r adroddiadau diweddar a bod cyfarfod yn cael ei drefnu gyda’r CHTh. Croesawodd CHTh yr awgrym hwn.

***PB251 Tîm Ymgysylltu a Chyfathrebu SCHTh i ymgysylltu â gweithgarwch INTACT –*** Cafwyd trafodaeth ynghylch strategaeth Ymgysylltu a Chyfathrebu’r Heddlu. Rhoddodd CHTh wybod i’r PG am yr adborth a gafwyd gan gymunedau lleol a’u rhwystredigaeth ynglŷn â pheidio â derbyn gwybodaeth gan yr Heddlu. Croesawodd CHTh yr awgrym ar gyfer creu ffynhonnell wybodaeth ddigidol sy’n agored i gymunedau lleol a fyddai’n rhannu straeon newyddion da a gwybodaeth hollbwysig. Croesawodd y PG yr awgrym hwn ac roedd yn hapus i SCHTh gychwyn trafodaethau gydag Adran Cyfathrebu Corfforaethol yr Heddlu.

**Cam Gweithredu: Yr Heddlu i greu cylchlythyrau digidol, mewn ymgynghoriad â SCHTh**

***PB252 Yr Heddlu a SCHTh i drefnu diwrnod drysau agored ym Mhencadlys yr Heddlu* -** Holodd y PW pa un ai a oedd thema benodol ar gyfer y digwyddiadau hyn. Nododd CHTh mai ymgysylltu ag unigolion allweddol yn y cymunedau fyddai’r prif amcan.

1. **Eitemau Sefydlog**
2. Diweddariad y Prif Gwnstabl

Rhoddodd y PG drosolwg o’r adroddiad a ddarparwyd o fewn yr agenda. Tynnodd y PG sylw at y diweddariadau sefydliadol a nododd y newidiadau i ffurf Cyfarfod Rheoli Dyddiol yr Heddlu. Rhoddodd y PG ddiweddariad hefyd ar Ymgyrch Cambrian, gan gynnwys pryderon ariannu. Nododd CHTh fwriad y Swyddfa Gartref i gynnal cyfarfod rhithwir i drafod y sefyllfa barhaus, a dywedodd fod trafodaethau’n cael eu cynnal gyda Llywodraeth Cymru hefyd. Trafododd CHTh a’r PG eu pryderon a’r diddordeb cyfryngau cymdeithasol mawr.

1. Diweddariad Comisiynydd yr Heddlu a Throseddu

Rhoddodd CHTh drosolwg o’r adroddiad a ddarparwyd o fewn yr agenda, gan dynnu sylw at ei ymrwymiadau diweddar a rhai’r dyfodol. Nododd CHTh ei ymweliad â’r Sioe Frenhinol, a rhoddodd wybod i’r PG am yr adborth a dderbyniwyd mewn perthynas â diffyg stondin gan yr Heddlu. Cynigiodd CHTh y dylid ystyried cael stondin ar gyfer Heddluoedd a SCHTh Cymru gyfan yn y dyfodol. Croesawodd y PG y syniad o gael stondin ar y cyd, ac awgrymodd y gellid codi hyn yn y cyfarfod Plismona yng Nghymru nesaf. Nododd CHTh ei gysylltiad â’r prosiect SAIL, sy’n anelu i archwilio i gyfleoedd ar gyfer dod â data heddlu at ei gilydd ar draws y pedwar gwasanaeth heddlu yng Nghymru, a chysylltu data ag amrediad eang o setiau data, gan gynnwys cyfiawnder troseddol, iechyd a gofal cymdeithasol. Byddai hyn yn cael ei drafod ymhellach hefyd yn y cyfarfod Plismona yng Nghymru.

1. Adolygiad yr Heddlu

Mynegodd CHTh ei ddiolch am yr adroddiad a ddarparwyd, a thynnodd sylw at y newidiadau arfaethedig i strwythur y sefydliad, gan gynnwys Canolfan Reoli’r Heddlu. Mynegodd CHTh ei bryderon ynghylch y cynnig y byddai Canolfan Reoli’r Heddlu’n cynnwys monitro TCC yr Heddlu mewn rolau eraill o fewn Canolfan Reoli’r Heddlu. Nododd y PG bryderon CHTh, a dywedodd y byddai’n adolygu’r cynigion er mwyn sicrhau y gall Canolfan Reoli’r Heddlu fodloni’r galw. Croesawodd CHTh wybodaeth gan y Pennaeth Rheoli Digwyddiadau a Chyswllt.

**Cam Gweithredu: Y Pennaeth Rheoli Digwyddiadau a Chyswllt i roi gwybodaeth am strwythur newydd yr adrannau i’r CHTh a’r PG.**

Rhoddodd y CC wybodaeth i’r CHTh am y sefyllfa gyfredol o ran adolygiad yr Heddlu o safbwynt arbedion ariannol.

ch. Caffael / Cytundebau

1. Tendr Polisïau Yswiriant

Cydnabu’r CTh a’r PG yr holl waith a wnaed, gan fynegi eu diolch i bawb a oedd yn rhan o hyn.

**Penderfyniad:** Cymeradwyodd CHTh yr argymhelliad i roi’r tendr polisïau yswiriant i roi 2 lot (Eiddo a Theithio/Damwain bersonol) i’n hyswirwyr presennol, Risk Management Partners, a 2 lot i Maven (Atebolrwyddau a Modur) am gyfnod o 3 blynedd, â’r dewis ar gyfer o estyniad am 2 flynedd i gychwyn, ac estyniad o flwyddyn arall wedi hynny. Mae dewis o gyfanswm cyfnod contractio o 7 mlynedd. Bydd y Pennaeth Gwasanaethau Cyfreithiol yn goruchwylio cyflenwi’r cytundeb hwn, gyda mewnbwn gan Marsh, ein Brocer Yswiriant, yn ôl yr angen.

1. Adnoddau Dynol (AD)

Diolchodd CHTh i’r Heddlu am yr adroddiad a ddarparwyd. Cafwyd trafodaeth ynghylch y manylion a geir o fewn yr adroddiad, er enghraifft, mewn perthynas â’r nifer sy’n ymddiswyddo. Nododd y CC fod y rhan fwyaf o’r ymddiswyddiadau a restrir o’r rhaglen Fframwaith Cymwysterau Addysg Plismona. Nododd y CHTh y trosiant Fframwaith Cymwysterau Addysg Plismona a holodd pa gamau gweithredu mae’r Heddlu’n eu cymryd mewn perthynas â phroffilio recriwtio. Nododd y CC fod yr Heddlu wedi archwilio i hyn ac yn diwygio’r rhaglen yn unol â hynny. Yn ogystal, nododd y CC bod trosglwyddedigion hefyd yn cael eu hystyried. Nododd y CHTh y ffigurau staff rheng a cheisiodd sicrwydd gan y PG. Dywedodd y PG fod y sefyllfa gyfredol yn gweithio i’r Heddlu ond ei bod yn cael ei hadolygu’n gyson.

Nododd CHTh y pryderon a godwyd mewn perthynas â chynrychiolaeth fenywaidd o fewn yr Heddlu. Dywedodd y PG fod gwaith yn cael ei gyflawni gan Dîm Adolygu’r Heddlu er mwyn gwella cynrychiolaeth fenywaidd.

Cafwyd trafodaeth ynghylch y wybodaeth a ddarperir yn yr adroddiad. Nododd y PW nad yw’r adroddiad yn rhoi gwybodaeth am ethnigrwydd, salwch a materion AD allweddol eraill, ac awgrymodd y dylai SCHTh ymgysylltu â’r adran AD i ddarparu adroddiad pellach. Croesawodd y PG yr awgrym hwn.

Cyflwynodd y CHTh sylwadau hefyd i sicrhau bod triongli rhwng yr adroddiad AD, adroddiad Adolygiad yr Heddlu a’r adroddiad Cyllid er mwyn sicrhau eglurder o ran sefyllfa.

**Cam Gweithredu: SCHTh i ymgysylltu ag AD i ddarparu adroddiad pellach ar 21 Medi i gyfarfod y Bwrdd Plismona**

1. Cyllid

Rhoddodd y CC drosolwg o’r adroddiadau a ddarperir o fewn yr agenda, gan dynnu sylw at newidiadau allweddol, megis cyflog swyddogion, effaith ariannol Ymgyrch Cambrian, ac adolygiad yr Heddlu. Dywedodd y CC nad yw GanBwyll wedi’i gynnwys, ond dywedodd fod cyllideb wrth gefn wedi’i chreu. Nododd y CC fod yr Heddlu o fewn y gyllideb ar hyn o bryd. Nododd y CHTh y costau o ran technoleg cyfathrebu a gwybodaeth a holodd pa un ai a yw’r Heddlu wedi cysylltu ag adrannau i weld pa un ai a yw pob eitem yn ofynnol, neu a fyddai modd gohirio rhai. Nododd y CC fod y gwaith hwn wedi’i gyflawni fel rhan o adolygiad yr Heddlu. Diolchodd y CHTh i’r CC am y gwaith a wnaed ac am roi trosolwg o’r adroddiad.

1. **Materion i’w Trafod** 
   1. Asesiad Strategol o’r Ffyrdd

Gofynnodd y CHTh am i’r adroddiad gael ei anfon draw er ystyriaeth drwy ohebiaeth a chroesawodd gyfarfod gyda’r Cydlynydd Rhanbarthol a Rhingyll Heddlu Partneriaeth Lleihau Anafiadau ar y Ffyrdd Cymru, Ian Price.

**Cam Gweithredu: Trefnu cyfarfod rhwng CHTh a’r Rhingyll Ian Price i drafod Asesiad Strategol y Ffyrdd.**

1. Ôl-groniad Prosesau Traffig

Diolchodd y CHTh i SCHTh am yr adroddiad a gynhyrchwyd a nododd ei bryderon fod achosion yn cael eu canslo oherwydd amserau aros Gwasanaeth Erlyn y Goron (GEG) a holodd am y perygl dilynol. Dywedodd y PG fod trafodaethau wedi’u cynnal gyda Jenny Hopkins, Pennaeth GEG Cymru, a nododd fod gwaith wedi cychwyn ar gyfer adolygu’r perygl. Gofynnodd y CHTh am gael ailymweld â’r pwnc yn y flwyddyn newydd.

**Cam Gweithredu: Ailymweld â’r Ôl-groniad Prosesau Traffig yng nghyfarfod y Bwrdd Plismona ym mis Ionawr 2024**

1. **Maes Ffocws:** Adolygiad Craffu Dwys o Stelcio ac Aflonyddu

Mynegodd CHTh ei ddiolch am yr adroddiad a ddarparwyd, a nododd y gwaith yr ymgymerwyd ag ef. Diolchodd CHTh i’r Heddlu hefyd am yr ymateb manwl a ddarparwyd, gan gydnabod ei gynnwys. Awgrymodd y PW y dylai SCHTh adolygu ymateb yr Heddlu i’r argymhellion ymhen 6 mis er mwyn canfod pa gynnydd sydd wedi’i wneud yn erbyn yr argymhellion. Roedd CHTh yn cefnogi’r argymhelliad hwn.

**Cam Gweithredu: SCHTh i adolygu ymateb yr Heddlu i’r adolygiad craffu dwys o stelcio ac aflonyddu ymhen 6 mis i ganfod pa gynnydd sydd wedi’i wneud yn erbyn yr argymhellion**

1. **Materion i’w Penderfynu** 
   1. Cyllid ar gyfer Dadansoddwr Rheoli Troseddwyr yn Integredig

Cyflwynodd y PW y cais am gyllid a dderbyniwyd. Darparodd y CC ei argymhelliad i gymeradwyo, gan nodi mai swydd weithredol oedd hon, ac felly byddai’n cael ei hariannu gan yr Heddlu.

**Penderfyniad:** Cymeradwyodd CHTh a’r PG y cynnig i barhau i ariannu swydd Uwch Ddadansoddwr Rheoli Troseddwyr yn Integredig Cymru Gyfan am gyfanswm o £27,433

1. **Unrhyw Fusnes Arall** 
   1. Arolygiaeth Heddluoedd a Gwasanaethau Tân ac Achub Ei Fawrhydi (AHGTAEF) – Cael Gafael ar y Sefyllfa o ran perfformiad yr Heddlu

Diolchodd CHTh i SCHTh a’r Heddlu am yr adroddiadau a ddarparwyd. Cydnabu’r PG yr amlinelliad o’r argymhellion, ond soniodd am yr heriau o ran darparu cipluniau cenedlaethol o ddata. Cydnabu CHTh mai perfformiad gweithredol oedd y prif ffocws o fewn yr Heddlu, ond holodd pa un ai a oedd angen canolbwyntio ar berfformiad strategol. Cynghorodd y PG y CHTh am y newidiadau a’r rheolau sy’n effeithio ar ddata perfformiad strategol. Nododd y PW y byddai ymateb yr Heddlu’n cael ei ddefnyddio i greu’r ymateb ffurfiol i AHGTAEF.

1. **Adolygiad o’r holl gamau gweithredu a gymerwyd a’r holl benderfyniadau a wnaed** *(Cadeirydd)*

|  |  |  |
| --- | --- | --- |
| **Rhif y Cam Gweithredu** | **Crynodeb o’r Cam Gweithredu** | **I’w ddatblygu gan** |
| PB 253 | Yr Heddlu i greu cylchlythyrau digidol, mewn ymgynghoriad â SCHTh. | Yr Heddlu |
| PB 254 | Y Pennaeth Rheoli Digwyddiadau a Chyswllt i roi gwybodaeth am strwythur newydd yr adrannau. | Yr Heddlu |
| PB 256 | SCHTh i ymgysylltu ag AD i ddarparu adroddiad pellach ar 21 Medi i gyfarfod y Bwrdd Plismona. | Yr Heddlu a SCHTh |
| PB 257 | Trefnu cyfarfod rhwng CHTh a’r Rhingyll Ian Price i drafod Asesiad Strategol y Ffyrdd. | Yr Heddlu a SCHTh |
| PB 258 | Ailymweld â’r Ôl-groniad Prosesau Traffig yng nghyfarfod y Bwrdd Plismona ym mis Ionawr 2024. | Yr Heddlu a SCHTh |
| PB 259 | SCHTh i adolygu ymateb yr Heddlu i’r adolygiad craffu dwys o stelcio ac aflonyddu ymhen 6 mis i ganfod pa gynnydd sydd wedi’i wneud yn erbyn yr argymhellion. | SCHTh |

DIWEDD